
NR. SC2022-1038/17.01.2022
RAPORT DE SPECIALITATE

privind aprobarea Proiect de hotărâre privind completarea HCLMT nr.  458/07.12.2021 privind aprobarea pierderilor tehnologice induse aferente anului 2020, din prestarea serviciului public de producţie, transport, distribuţie şi furnizare a energiei termice în sistem centralizat către populaţie 

Având în vedere Referatul de aprobare nr. SC2022- 1038/17.01.2022   a Primarului Municipiului Timişoara şi Proiectul de hotărâre privind completarea HCLMT nr.  458/07.12.2021 privind aprobarea pierderilor tehnologice induse aferente anului 2020, din prestarea serviciului public de producţie, transport, distribuţie şi furnizare a energiei termice în sistem centralizat către populaţie

Facem următoarele precizări:
Conform art. 40 din Legea nr. 325/2006 la stabilirea preturilor locale sunt luate în calcul pierderile tehnologice, iar diferenta dintre pierderile reale si cele tehnologice aprobate in preturile locale reprezinta pierderi masice si de energie termica induse de prestarea serviciului. Acestea, conform art. 3 din Ordinul nr. 1121/2014 reprezinta doar o componenta a pierderilor induse de prestarea serviciului public de alimentare cu energie termica.
Potrivit prevederilor art. 5^2 alin. (1) din OG nr. 36/2006 privind unele măsuri pentru funcţionarea sistemelor centralizate de alimentare cu energie termică a populaţiei, pierderile induse din prestarea serviciului public de producţie, transport, distribuţie şi furnizare a energiei termice în sistem centralizat, către populaţie pot fi acoperite din bugetele locale.
Totalul pierderilor tehnologice induse aferente anului 2020 este de 61.862.916,19 lei fără TVA, respectiv 73.616.870,26 lei inclusiv TVA. 
Avand in vedere ca prin HCL nr. 458/07.12.2021 au fost aprobate pierderile tehnologice induse, aferente anului 2020, din prestarea serviciului public de producţie, transport, distribuţie şi furnizare a energiei termice în sistem centralizat, către populaţie în valoare de 73.616.870,26 lei inclusiv TVA, cu respectarea şi încadrarea în dispoziţiile art.23, alin.1 din Ordinul 1121/1075 din 21.08.2014, privind aprobarea schemei de ajutor de stat acordate în perioada 2014-2023 operatorilor economici care prestează serviciul de interes economic general de producere, transport, distribuţie şi furnizare a energiei termice în sistem centralizat către populaţie,  cu modificările şi completările ulterioare.
 Ținând cont că prin  HCL nr. 458/07.12.2021  s-a aprobat acoperirea parțială din surse de la bugetul de stat și achitarea  sumei de 36.463.527,40 lei  (TVA inclus), rămânând de achitat suma de 37.153.342,86 lei (TVA inclus), propunem aprobarea acoperirii diferenței în sumă de  37.153.342,86 lei (TVA inclus)  a pierderilor tehnologice induse aferente anului 2020 din surse de la bugetul local/de stat și achitarea acestei sume.
Având în vedere cele menţionate mai sus, apreciem că proiectul de hotărâre privind completarea HCLMT nr.  458/07.12.2021 privind aprobarea pierderilor tehnologice induse aferente anului 2020, din prestarea serviciului public de producţie, transport, distribuţie şi furnizare a energiei termice în sistem centralizat către populaţie îndeplineşte  condiţiile pentru a fi supus dezbaterii şi aprobării plenului consiliului local. 

